Diari Oficial de la Generalitat Valenciana


Sumari del DOGV 3936, del 09-02-2001 (2001/699)

Informació pública de l'alternativa tècnica del programa per al desenvolupament de l'actuació integrada constituïda per la unitat d'execució 1.1 (Residencial) del sòl urbanitzable detallat del vigent Pla General d'Ordenació Urbana.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3936

Data del DOGV
:   09-02-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/699


Organisme emissor
:   Ajuntament d'Asp

Tipus de document
:   Anunci

Informació pública de l'alternativa tècnica del programa per al desenvolupament de l'actuació integrada constituïda per la unitat d'execució 1.1 (Residencial) del sòl urbanitzable detallat del vigent Pla General d'Ordenació Urbana. [2001/M699]
  
La comissió de govern municipal, en la sessió número 43/2000, celebrada en data 28 de novembre de 2000, va acordar sotmetre a informació pública, pel termini de 20 dies, mitjançant un edicte publicat en un diari d'informació general editat a la Comunitat Valenciana i (posteriorment o simultàniament) en el Diari Oficial de la Generalitat Valenciana, l'alternativa tècnica del programa per al desenvolupament de l'actuació integrada constituïda per la unitat d'execució 1.1 (Residencial) del sòl urbanitzable detallat del vigent Pla General d'Ordenació Urbana, redactat per la mercantil Transportes y Excvaciones Castelló, SL. El termini d'exposició es comptarà des de l'endemà de la publicació d'aquest edicte en el Diari Oficial de la Generalitat Valenciana.
  
Durant el període d'exposició es podran presentar tant al·legacions com alternatives tècniques a la continguda en el programa i, després de concloure aquest, els qui, sent o no propietaris dels terrenys, tinguen interés a competir per ser seleccionats, com a adjudicataris del corresponent programa, podran presentar proposicions juridicoeconòmiques. Aquestes últimes es podran presentar durant els cinc primers dies següents al venciment del termini dels 20 dies abans esmentat.
  
Les alternatives tècniques es presentaran a la vista, amb la documentació expressada en els apartats A i B de l'article 32 de la Llei 6/1994, de la Generalitat Valenciana, Reguladora de l'Activitat Urbanística, acompanyades, si escau, de projectes complementaris. Les proposicions juridicoeconòmiques es presentaran en plica tancada amb la documentació esmentada en els apartats C i D de l'article 32 abans esmentat.
  
Els terminis indicats abans quedaran prorrogats per 20 dies addicionals si durant els 10 dies primers d'informació pública alguna persona es comprometera a presentar una alternativa tècnica substancialment distinta a la inicial i en prestara caució en la quantia que reglamentàriament es determine. La pròrroga es farà constar en l'expedient, s'anunciarà als qui, per desconéixer-la, presenten pliques prematurament.
  
L'acte d'obertura es portarà a terme en la data hàbil següent a l'acabament del termini esmentat per a presentar-les. Del seu desenvolupament i resultat s'alçarà acta, sota fe pública i davant dos testimonis. Totes les actuacions podran ser objecte de consulta i al·legacions pels interessats durant els 10 dies següents a l'obertura de pliques. Els competidors, durant aquest termini, podran associar-se unint les seues proposicions.
  
Cosa que es fa pública perquè en prengueu coneixement, segons el que estableix l'article 46 de la Llei 6/1994 abans esmentada.
  
Mitjançant aquest anunci i d'acord amb el que disposa l'article 59.4 de la Llei 30/1992, de 26 de novembre, se cita els propietaris afectats que siguen desconeguts, dels qui s'ignore el lloc de la pràctica de l'avís o, intentada aquesta, no s'haguera pogut practicar. La relació de titulars cadastrals afectats per l'actuació és la següent:
  
Així mateix, se significa que, d'acord amb l'article 107 de la Llei 30/1992, de 26 de novembre, aquest acte és de mer tràmit i no s'hi podrà interposar recurs, sense perjuí que es puga mostrar oposició per a la seua consideració en la resolució que pose fi al procediment.